《丁丑老人生旦》
宋代·陈文蔚

箕畴五福孰居一，惟有年高无等芬。
皆缘作善天降康，视履知当获元吉。
贫居衣食虽屡乏，墙下有桑园芋栗。
乘反衣轻岂不快，往往久长难可必。
矍铄吾翁八十五，骨劲双瞳如点漆。
安贫每某菽水养，虽是形癯心则逸。
菊花开晚似有意，不为重阳为今日。
成行儿女罗酒浆，拜祝愿天从所乞。
不愿分外乐事多，只愿亲安体无疾。
不愿官书汾阳考，只愿亲年增秩秩。
儿孙倘或有生决，此去买田多种秫。
直须酿酒如春红，岁岁称觞无了毕。
况当风物一年好，盘荐黄橙并绿橘。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。